Swaar vonnis vir Akasia-reeksverkragterArgieffoto Vincent Lerato Mogol, ŉ reeksverkragter wat twee jaar lank ŉ skrikbewind in Pretoria en Brits gevoer het, is swaar gevonnis in die Garankuwa-landdroshof. Die Gautengse polisie het Vrydag in ŉ verklaring gesê Mogolo is tot twee keer lewenslank en ŉ bykomende 96 jaar tronkstraf gevonnis. Mogolo het van 2010 tot 2011 ŉ skikbewind gevoer in die Akasia-omgewing, noord van Pretoria, asook rondom Brits in Noordwes. “Hy het tereg gestaan op 10 aanklagte van verkragting, roof met verswarende omstandighede asook aanranding,” het die polisie gesê. “Hy is skuldig bevind op al die aanklagte teen hom.” Die polisie het die vonnisoplegging en Mogolo se verwydering uit die gemeenskap verwelkom.